–Եթե ծանոթանաք մեր թիմի անդամների կենսագրությանը և նրանց անցած քաղաքացիական պայքարի պատմությանը, ապա կհամոզվեք, որ սա զուտ նախընտրական նախագիծ չէ։ Մենք եղել ենք ներքաղաքական դաշտի ակտիվ մասնակից վերջին 5 տարվա ընթացքում, սակայն չենք ցանկացել մասնակցել որևէ ընտրական գործընթացի։ Ինչպես գիտենք, տարիներ շարունակ հասարակությունը հավատ չի ունեցել ընտրական գործընթացի հանդեպ։ Այս հասարակության մի մասն ենք եղել նաև մենք, ուստի մենք չէինք կարող մասնակցել ակնհայտ կեղծիքներով ու ընտրակաշառքի գործադրմամբ անցկացվող ընտրություններ կոչվող գործընթացին։ Հիմա այլ իրավիճակ է, նոր իրողություններեն, որոնք մեզ ուղղակի հարկադրում են լինել ավելի ակտիվ ու նախաձեռնող։ Նոր իրավիճակը պարտադրում է նաև նոր մոտեցումներ, թե՛ կուսակցություն երևույթի, թե՛ գաղափարների ու ծրագրերի մասով։ «Ազգային առաջընթացը» նոր ուժ է այս բոլոր առումներով։ Մենք գերխնդիր ենք հռչակել հասարակության ապակուսակցականացումը, մենք հստակ նախընտրական ծրագիր ենք մշակել, որը մեր պայմանագիրն է լինելու մեր ընտրողներիհետ, մեր ղեկավար կազմում չկան նախկինում որևէ այլ կուսակցության անդամ հանդիսացող կամ պաշտոնատար անձ հանդիսացած անհատներ։ Այսինքն, պատճառը, որ մենք մտնել ենք քաղաքական ասպարեզ, նոր իրավիճակով թելադրված երկրում արմատական բարեփոխումներ իրականացնելու ցանկությունն է, որի համար ստեղծվել է պարարտ միջավայր։ Մեր թիմն ու մեր ծրագիրը միայն օգնելու են Փաշինյանի կառավարությանը այս դժվարին փուլում։